
Poznámky konsolidovanej účtovnej závierky obce zostavenej k 31. decembru 2025


Čl. I. VŠEOBECNÉ ÚDAJE

1.  Identifikačné údaje konsolidujúcej účtovnej jednotky
Obec Malatiná, so sídlom Malatiná 148, 026 01 Dolný Kubín. Dátum založenia a vzniku dňa 01.01.1991. Hlavnou činnosťou konsolidujúcej účtovnej jednotky je verejná správa.

Identifikačné údaje konsolidovanej účtovnej jednotky
Obec má v zriaďovateľskej pôsobnosti konsolidovanú účtovnú jednotku ZŠ s MŠ Malatiná, so sídlom Malatiná 70, 026 01 Dolný Kubín. Konsolidujúca účtovná jednotka (tj. obec) má rozhodujúci vplyv na konsolidovanej účtovnej jednotke a má v nej 100 % hlasovacie práva.
Konsolidovaný celok Obce sa v roku 2025 oproti minulým účtovným obdobiam nezmenil.
Prehľad o účtovných jednotkách konsolidovaného celku je uvedený v prílohe,  v tabuľkovej časti
Údaje o konsolidovanom celku.
Konsolidovaná účtovná závierka konsolidovaného celku Obce k 31. decembru 2025 je zostavená ako riadna konsolidovaná účtovná závierka podľa zákona č. 431/2002 Z. z. o účtovníctve v znení neskorších predpisov, za účtovné obdobie od 1. januára 2025 do 31. decembra 2025. Obec je súčasťou súhrnného celku verejnej správy Slovenskej republiky.

2.  Informácie o vedúcich predstaviteľoch a o zamestnancoch konsolidovaného celku
Starosta obce:	Ing. Tatiana Červeňová Zástupca starostu: Jozef Smoleň
Hlavný kontrolór obce: JUDr. Martin Hanuliak
Priemerný počet zamestnancov konsolidovaného celku Obce bol v roku 2025 v počte 36.
3.  Deň, ku ktorému bola zostavená individuálna účtovná závierka každej konsolidovanej a konsolidujúcej účtovnej jednotky verejnej správy
Bola zostavená dňa 31.12.2025 individuálna účtovná závierka každej konsolidovanej a konsolidujúcej účtovnej jednotky verejnej správy.

4.  Informácia o splnení predpokladu nepretržitého pokračovania v činnosti účtovnej jednotky Konsolidovaná účtovná závierka Obce bola zostavená za predpokladu nepretržitého trvania činnosti v súlade so zákonom o účtovníctve a nadväzujúcimi právnymi predpismi.

5.  Účtovné jednotky, v ktorých má konsolidujúca účtovná jednotka podiely
Konsolidujúca účtovná jednotka má podiely v Oravskej vodárenskej spoločnosti, a. s., so sídlom Bysterecká 2180, 026 01 Dolný Kubín, menej ako 20 % hlasovacích práv, z tohto dôvodu sa neplnili podmienky na zahrnutie do konsolidovaného celku.
5Obec Malatiná
Poznámky konsolidovanej účtovnej závierky zostavenej k 31. decembru 2025


1/4

6.  Informácie o výsledku hospodárenia konsolidovanej účtovnej jednotky
V priebehu účtovného obdobia nebol dosiahnutý výsledok hospodárenia, z dôvodu, že sa neuskutočnil žiadny nákup, resp. predaj majetku medzi účtovnými jednotkami konsolidovaného celku verejnej správy.

7.  Metódy oceňovania jednotlivých zložiek
Pri oceňovaní majetku a záväzkov sa uplatňuje zásada opatrnosti. Za základ sa berú všetky riziká, straty a zníženia hodnoty, ktoré sa týkajú majetku a záväzkov a sú známe ku dňu zostavenia účtovnej závierky.
Dlhodobý hmotný a nehmotný majetok nakupovaný sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž a pod.).
Dlhodobý majetok vytvorený vlastnou činnosťou sa oceňuje vlastnými nákladmi, ktoré predstavujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť.
Dlhodobý majetok nadobudnutý darovaním sa oceňuje reprodukčnou obstarávacou cenou, teda cenou, za ktorú by sa majetok obstaral v čase, keď sa o ňom účtuje.
Dlhodobý majetok nadobudnutý prevodom správy sa oceňuje cenou, v ktorej sa doteraz viedol v účtovníctve.
Dlhodobý finančný majetok sa oceňuje obstarávacou cenou.
Nakupované zásoby sa oceňuje obstarávacou cenou, ktorej je cena obstarania vrátane nákladov súvisiacich s obstaraním (napr. prepravné, provízia,, poistné a zľavy).
Zásoby vytvorené vlastnou činnosťou sa oceňujú vlastnými nákladmi, tj. priamymi nákladmi vynaloženými na tvorbu zásob ako aj časťou nepriamych nákladov, ktoré sa k tvorbe zásob vzťahujú. Cenné papiere a podiely sa oceňujú obstarávacími cenami, vrátane nákladov súvisiacich s obstaraním. Toto ocenenie ju upravené o opravné položky.
Pohľadávky sa pri ich vzniku oceňujú menovitou hodnotou. Toto ocenenie sa znižuje o pochybné a nedobytné pohľadávky.
Peňažné prostriedky a ceniny sa oceňujú ich menovitou hodnotou. Záväzky sa pri ich vzniku oceňujú menovitou hodnotou.
Záväzky sa pri ich prevzatí oceňujú obstarávacou cenou.
Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctva a účtovnej závierke v tomto zistenom ocenení.

Zmeny účtovných metód a účtovných zásad
Účtovné metódy a všeobecné účtovné zásady boli účtovnou jednotkou konzistentne aplikované.



Čl. II.
INFORMÁCIE O METÓDACH A POSTUPOCH KONSOLIDÁCIE

Konsolidovaná účtovná závierka Obce bola zostavená v súlade so zákonom č. 431/2002 Z. z. o účtovníctve v znení neskorších predpisov a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

V rámci konsolidácie konsolidovaného celku obce Malatiná boli eliminované vzájomné pohľadávky, záväzky, náklady a výnosy, nebola vykonaná konsolidácia kapitálu, z dôvodu, že materská účtovná jednotka nezaložila vkladom, a tiež neobstarala ani nevlastní podiely v dcérskej účtovnej jednotke.

Zahrnutie konsolidovaných účtovných jednotiek do konsolidovanej účtovnej závierky

	Názov resp. obchodné meno konsolidovanej účtovnej jednotky
	Metóda
úplnej konsolidácie
	Metóda
podielovej konsolidácie
	Metóda
vlastného imania

	Obec Malatiná
	Áno
	Nie
	Nie

	Základná škola s materskou školou Malatiná
	Áno
	Nie
	Nie




1. Postup zahrňovania účtovných jednotiek do konsolidovaného celku
a) odovzdanie individuálnej účtovnej závierky konsolidovanej dcérskej účtovnej jednotke vrátane prehľadov na účtoch, ktoré sa budú konsolidovať a vyplnených odsúhlasovacích formulárov,
b) konsolidujúca účtovná jednotka vyplnila odsúhlasovaný hárok, v ktorom uskutočnila:
odsúhlasenie a potvrdenie vzájomných vzťahov a zostatkov voči dcérskej účtovnej jednotke patriacej do súhrnného celku a zistenie rozdielov medzi účtovnými jednotkami konsolidačného celku,
Neboli zistené žiadne rozdiely pri odsúhlasovaní vzájomných nákladov a výnosov medzi konsolidujúcou účtovnou jednotkou (OcÚ) a konsolidovanou účtovnou jednotkou (ZŠ s MŠ),
c) zostavenie konsolidovanej súvahy a konsolidovaného výkazu ziskov a strát (sumarizácia IÚZ),
d) vykonanie konsolidačných operácii (konsolidácia pohľadávok a záväzkov, nákladov a výnosov),
e) zostavenie konsolidovanej súvahy a konsolidovaného výkazu ziskov a strát s konsolidačnými operáciami (tj. úpravami),
f) zostavenie konsolidovanej súvahy a konsolidovaného výkazu ziskov a strát účtovnej jednotky verejnej správy.


2. Metódy a postupy konsolidácie
a)  bola použitá metóda úplnej konsolidácie, z dôvodu, že konsolidujúca účtovná jednotka zahrňovala do konsolidovaného celku iba dcérsku účtovnú jednotku (rozpočtovú organizáciu), v ktorej má rozhodujúci vplyv (kontrolu) a vo verejnej správe platí pravidlo, že všetky rozpočtové organizácie sú konsolidované metódou úplnej konsolidácie.
Nebola použitá metóda konsolidácie kapitálu, z dôvodu, že materská účtovná jednotka nezaložila vkladom, a tiež neobstarala ani nevlastní podiely v dcérskej účtovnej jednotke.
Nevznikol goodwill, z dôvodu, že materská účtovná jednotka neobstarala podiel v konsolidovanej účtovnej jednotke.

Nebola uskutočnená konsolidácia medzivýsledku, z dôvodu, že nevznikol predaj majetku medzi dvoma účtovnými jednotkami toho istého konsolidačného celku.


b) nebola uskutočnená metóda vlastného imania.

Čl. III.
III.	INFORMÁCIE O ÚDAJOCH AKTÍV A PASÍV


Obsahuje najmä informácie za bežné účtovné obdobie a bezprostredne predchádzajúce účtovné obdobie, tieto podrobné údaje sú uvedené v tabuľkovej časti, a to o:
a) konsolidovanom celku verejnej správy,
b) prehľade a pohybe vlastného imania,
c) prehľade a pohybe rezerv,
d) prehľade a pohybe dlhodobého majetku,
e) dlhodobom finančnom majetku,
f) zásobách,
g) vzájomných pohľadávkach a záväzkoch voči účtovným jednotkám konsolidovaného celku verejnej správy,
h) transferoch,
i) krátkodobých pohľadávkach,
j) finančných účtoch
k) časovom rozlíšení na strane aktív,
l) dlhodobých záväzkoch,
m) krátkodobých záväzkoch,
n) bankových úveroch,
o) časovom rozlíšení na strane pasív,
p) nákladoch,
q) výnosoch
r) vzájomných výnosoch v účtovných jednotkách konsolidovaného celku verejnej správy,
s) u ďalších potrebných údajoch.

